Shelton Joseph Fabre

**Shelton Joseph Fabre** (født 25. oktober 1963 i New Roads i Pointe Coupee Parish i USA) er en amerikansk katolsk prelat som var hjelpebiskop i New Orleans, biskop av Houma-Thibodaux i Louisiana i USA, og deretter utnevnt til erkebiskop av Louisville i Kentucky.
## Liv og virke
### Bakgrunn
Etter å ha gått på lokale skoler, fikk Fabre sin høyskolegrad i Pointe Coupee i 1981. Deretter begynte han ved *Saint Joseph Seminary College* i St. Benedict i Louisiana. Dette ble fulgt av studier ved Universitetet i Leuven, som han fullførte med en Master of Arts.

Hans fetter er den tidligere biskop av Pensacola-Tallahassee, John Huston Ricard.

Den 5. august 1989 ordinerte biskop Stanley Joseph Ott ham til prest for bispedømmet Baton Rouge. I årene som fulgte var han kapellan i menighetene *St George* i Baton Rouge, *St Alphonsus Liguori* i Greenwell Springs, *St Joseph Cathedral* i Baton Rouge og *St Isidore the Farmer* i Baker. Deretter var han sogneprest i *Sacred Heart of Jesus Parish* i Baton Rouge.

Han var aktiv i personalkommisjonen i bispedømmet  og var også pastoraldirektør for «den svarte befolkning» i bispedømmet. Senere ble han også dekan for Northwest Deanerys, samt konsultor og medlem av presterådet. Samtidig tok han på seg jobben som båndforsvarer ved tribunalet.
### Hjelpebiskop i New Orleans
Den 13. desember 2006 utnevnte pave Benedikt XVI ham til titulærbiskop av *Pudentiana* og hjelpebiskop i erkebispedømmet New Orleans. Han ble bispeviet 28. februar 2007 av erkebiskop Alfred Clifton Hughes av New Orleans; medkonsekrerende var biskop Robert William Muench av Baton Rouge og biskop John Huston Ricard S.S.J. av Pensacola-Tallahassee.

I New Orleans var han ikke bare biskoppelig vikar, men også pastor i Holy Rosary Parish på Esplanade Avenue.
### Biskop av Houma-Thibodaux
Den 23. september 2013 utnevnte pave Frans ham til biskop av Houma-Thibodaux. Innsettelsen der fulgte 30. oktober samme år.

### Erkebiskop av Louisville
Den 8. februar 2022 utnevnte pave Frans ham til erkebiskop av Louisville i Kentucky.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Erkebiskop John Gregory Murray (1877-1956) *1920
* Biskop James Louis Connolly (1894-1986) *1945
* Kardinal Humberto Sousa Medeiros (1915–1983) *1912
* Erkebiskop Alfred Clifton Hughes (født 1932- ) *1981
* Biskop *Shelton Joseph Fabre* (1963–) *2007

## Referanser